Ir-Regolament tal-Kummissjoni (KE) Nru 654/2000
tad-29 ta’ Marzu 2000
li jikkonċerna l-awtorizzazzjoni ta’ addittivi ġodda, l-użi ta’ addittivi ġodda u t-tħejjijiet minn addittivi ġodda fit-tgħam ta’ l-annimali
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda l-addittivi fit-tgħam ta’ l-annimali [1], kif l-aħħar emendata bir-Regolament tal-Kummissjoni (KE) Nru 2690/1999 [2] u partikolarment l-Artikolu 3 tiegħu,
Billi:
(1) Id-Direttiva 70/524/KEE tipprovdi illi addittivi ġodda jew l-użi ta’ addittivi ġodda għandhom jiġu awtorizzati, huwa u jingħata qies ta’ l-avvanzi fil-għerf xjentifiku u tekniku.
(2) Id-Direttiva tal-Kunsill 93/113/KE ta’ l-14 ta’ Diċembru 1993 li tirrigwarda l-użu u l-bejgħ fis-suq ta’ enżimi, mikro-organiżmi u t-tħejjijiet minnhom fin-nutriment ta’ l-annimali [3], kif l-aħħar emendata bid-Direttiva 97/40/KE [4], b’deroga mid-Direttiva 70/524/KEE, awtorizzat lill-Istati Membri li jippermettu l-użu u l-bejgħ fis-suq proviżorji ta’ l-enżimi, il-mikro-organiżmi u t-tħejjijiet minnhom.
(3) Fatti magħrufa (’data’) ġodda ġew sottomessi għall-bdil tat-tħejjjiet awtorizzati mill-enżimi bi tħejjijiet ġodda mill-istess enżimi.
(4) Għandha tiġi mogħtija awtorizzazzjoni proviżorja għal addittivi ġodda jew użi ġodda ta’ l-addittivi jekk, fil-livell permess fit-tgħam ta’ l-annimali, ma jiġux affettwati b’mod żvantaġġat għas-saħħa tal-bniedem u ta’ l-annimali jew lill-ambjent, lanqas ma ssir ħsara lill-konsumatur bil-bdil tal-karatteristiċi tal-prodotti mill-bhejjem tar-rziezet, jekk il-preżenza tista’ tiġi kontrollata fit-tgħam ta’ l-annimali, u jkun raġjonevoli li wieħed jassumi, skond ir-riżultati disponibbli, illi jkun hemm effett favorevoli fuq il-karatteristiċi ta’ dan it-tgħam ta’ l-annimali jew fuq il-produzzjoni tal-bhejjem tar-rziezet bl-inkorporazzjoni f’dan it-tgħam.
(5) Id-Direttiva tal-Kunsill 89/391/KEE tat-12 ta’ Ġunju 1989 dwar id-dħul ta’ miżuri sabiex jinkoraggixxu titjib fis-salvagward u s-saħħa tal-ħaddiema fuq ix-xogħol [5] u d-direttivi rilevanti individwali tagħha, partikolarmentid-Direttiva tal-Kunsill 90/679/KEE tas-26 ta’ Novembru 1990 dwar il-protezzjoni tal-ħaddiema mir-riskji li għandhom x’jaqsmu ma’ l-esposizzjoni tagħhom għal aġenti bijoloġiċi li jkunu jaħdmu [6], kif l-aħħar emendata bid-Direttiva tal-Kummissjoni 75/65/KE [7], huma lkoll applikabbli fis-sħiħ għall-użu u t-tqandil bl-idejn mill-ħaddiema ta’ l-addittivi fit-tgħam ta’ l-annimali.
(6) L-eżami tal-każijiet, sottomessi mill-Istati Membri b’mod konformi ma’ l-Artikolu 3 tad-Direttiva 93/113/KE, jindika illi jista’ jiġi awtorizzat ċertu numru ta’ tħejjijiet li jappartjienu għall-gruppi ta’ l-enżimi u l-mikro-organiżmi.
(7) Il-Kumitat Xjentifiku dwar in-Nutriment ta’ l-Annimali ta opinjoni favorevoli rigward in-nuqqas ta’ ħsara ta’ dawn it-tħejjijiet mill-enżimi [8] u l-mikro-organiżmi [9].
(8) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat Permanenti tat-Tgħam ta’ l-annimali,
ADOTTAT DAN IR-REGOLAMENT:
Artikolu 1
It-tħejjijiet li jappartjienu għall-grupp "Enżimi" mniżżla fil-lista fl-Anness I mar-Regolament preżenti għandhom jiġu awtorizzati skond id-Direttiva 70/524/KEE bħala addittivi fin-nutriment ta’ l-annimali fuq il-kondizzjonijiert preskritti fl-Anness imsemmi.
Artikolu 2
Il-partikolaritajiet li jirrigwardaw il-komposizzjoni ta’ l-enżimi awtorizzati taħt in-Nru "7" u "8" huma modifikati, kif indikati f l-Anness I, taħt l-intestatura "Formola kimika, deskrizzjoni".
Artikolu 3
It-tħejjijiet li jappartjienu għall-grupp "Mikro-organiżmi" mniżżla fil-lista fl-Anness II mar-Regolament preżenti għandhom jiġu awtorizzati skond id-Direttiva 70/524/KEE bħala addittivi fin-nutriment ta’ l-annimali fuq il-kondizzjonjiet preskritti fl-Anness imsemmi.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Marzu 2000.